Fis- 70 ijiet , il- kafe imperjali jgħidu li kien ħanut tat- titotla fejn in- nies tax- xogħol f' dak l- inħawi tal- Belt kienu jgħaddu għal xi belgha kafe u żewġ pastizzi . Il- pastizzar difatti kien jagħġen u jaħmi eżatt fuq it- titotla u għalhekk bil- pastizzi dejjem magħmulin friski . Meta Bertu ħa l- ħanut f' idejh xi t- 80 / 81 il- pastizzar kien żarma u għalaq għal kollox . Bertu rama l- ħanut b' daqsxejn ta' bar għall- ispirti imma l- karatteristika maltija tal- ħanut baqgħet . L- imwejjed tal- kawba bil- wiċċ tal- irħam parigg il- bank , il- vetrini żgħar , is- siġġijiet bid- disinji mnaqqxin u l- ixkafef bl- inbejjed mal- ħajt . Fil- bidu ta' dan kollu kien hemm ċertu Nikol , sagristan dumnikan li malli kien ilesti l- qadi tal- knisja kien imur u jilbes punk u flimkien ma' żewġt ihbieb oħra , il- Majo u r- Roj , bdew jintefgħu fil- kafe imperjal strada merkanti . Il- biċċa cassett player li kellu Bertu ma' damx wisq ma' beda jdawwar l- iStranglers u l- Clash . Il- kelma griet li fit- tali ħanut wieħed seta' jisma' il- mużika alternattiva . Mill- punks ġew ir- rockers u l- bqija u l- kafe imperjal sar ix- xehda tal- imħarbtin . Il- karattru ta' Bertu ikklikkja sew ma' dawn iz- żgħażagħ libsin il- ħoloq u z- żippijiet , b' xaghrhom rizza jew ibblicjat , inqarweż jew imberfel . Matul il- ġurnata fil- ħanut kont tara nies minn kull klassi u professjoni , avukati , nutara , periti , arkivisti , stampaturi u ħaddiema oħra li kollha kienu klijentela regolari fil- kafe imperajal iżda il- mawra tagħhom kienet tkun qasira u kif ilestu mill- kafe jew te tarahom lura għal xogħolhom . Min- naħa l- oħra l- imħarbtin rockers , li ħafna minnhom kienu bla xogħol , kienu jqattgħu is- sigħat jixorbu tazza te u jitkellmu u jargumentaw fuq ix- xena mużikali barranija u fuq il- valuri ' l- godda' li din kienet qed twassal . Movimenti kbar li kkreaw iz- żgħażagħ barra minn Malta , bħall- moviment tal- hippies , bil- kemm missewna fuq din il- gżira , filwaqt li l- punk rock ħalla impatt kważi insinifikanti . Madankollu dawk li kienu konxji ta' dawn iċ- caqliqiet soċjali kienu jħobbu jiddiskutuhom u jippruvaw ixerrduhom . Dan kollu wieħed irid jarah fil- kuntest Malti fl- era ta' Mintoff fejn il- materjaliżmu u r- renji ekonomiċi ma' kienux predominanti bħal ma kienu fl- Ewropa u għalhekk il- ħtieġa tal- anti - establishment kienet kwistjoni iżgħar mill- ġlieda kontra l- korruzzjoni istituzzjonalizzata u mill- ħtieġa tal- pluraliżmu fis- sistemi soċjali . ta' pajjiżna . tghogobni mikiel ( għax ma tantx nikkumenta ma jfissirx li mhux qiegħed naqra ) Tant ieħor jien Kurat . Grazzi tal- kumment .